
Δευτέρα, 7 Σεπτεμβρίου 2026

ΔΕΛΤΙΟ ΤΥΠΟΥ

Θάνατοι λουομένων στα Χανιά, στον Πλαταμώνα και στον Νέο Μαρμαρά Χαλκιδικής – Συνέχεια ενημέρωσης αναφορικά με τον εντοπισμό και τη διάσωση 33 αλλοδαπών στους Καλούς Λιμένες – Παροχή συνδρομής σε Τ/Χ σκάφος στο Σαρωνικό – Αποβίβαση ασθενούς μέλους πληρώματος Κ/Ζ στο Ηράκλειο – Διακομιδή ασθενούς


Τις πρωινές ώρες σήμερα, ενημερώθηκε η Λιμενική Αρχή της Αμφιλοχίας ότι μια 81χρονη ημεδαπή ανασύρθηκε χωρίς τις αισθήσεις της από τη θαλάσσια περιοχή της παραλίας «ΜΠΟΥΚΑ» Αμφιλοχίας. Η 81χρονη διακομίστηκε με ασθενοφόρο όχημα του ΕΚΑΒ στο Κέντρο Υγείας Αμφιλοχίας, όπου υποβλήθηκε σε διαδικασία ανάνηψης. Ακολούθως μεταφέρθηκε στο Γενικό Νοσοκομείο Αγρινίου, όπου διαπιστώθηκε ο θάνατός της. Από το Α’ Λιμενικό Τμήμα Αμφιλοχίας, του Λιμεναρχείου Πρέβεζας, που διενεργεί την προανάκριση, παραγγέλθηκε η διενέργεια νεκροψίας-νεκροτομής στο Εργαστήριο Ιατροδικαστικής και Τοξικολογίας του Πανεπιστημιακού Γενικού Νοσοκομείου Πατρών.

*****	

Τις πρωινές ώρες σήμερα, ενημερώθηκε η Λιμενική Αρχή του Πλαταμώνα ότι ένας83χρονος αλλοδαπός (υπήκοος Γερμανίας) ανασύρθηκε χωρίς τις αισθήσεις του από τη θαλάσσια περιοχή της παραλίας «ΠΑΠΑΠΟΥΛΙ» των Νέων Πόρων Πιερίας. Ο83χρονοςδιακομίστηκε με ασθενοφόρο όχημα του ΕΚΑΒ στο Γενικό Νοσοκομείο Κατερίνης Πιερίας, όπου διαπιστώθηκε ο θάνατός του. Από το Δ’ Λιμενικό Τμήμα Πλαταμώνα του Κεντρικού Λιμεναρχείου Θεσσαλονίκης που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Θεσσαλονίκης.

*****	

Τις μεσημβρινές ώρες σήμερα, ενημερώθηκε η Λιμενική Αρχή του Νέου Μαρμαρά για περιστατικό πνιγμού γυναίκας στη θαλάσσια περιοχή της παραλίας «ΑΪ ΓΙΩΡΓΗΣ» Νικητή Χαλκιδικής. Στην περιοχή μετέβησαν στελέχη Λ.Σ.-ΕΛ.ΑΚΤ., όπου διαπίστωσαν ότι μία88χρονη ημεδαπή είχε ανασυρθεί χωρίς τις αισθήσεις της. Στην γυναίκα, αρχικά παρασχέθηκαν οι πρώτες βοήθειες από πλήρωμα του ΕΚΑΒ που είχε μεταβεί στο σημείο, ενώ στη συνέχεια διακομίστηκε με ασθενοφόρο όχημα του ΕΚΑΒ στο Κέντρο Υγείας Αγίου Νικολάου, όπου διαπιστώθηκε ο θάνατός της. Από το Γ’ Λιμενικό Τμήμα Νέου Μαρμαρά του Λιμεναρχείου Ιερισσού που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Θεσσαλονίκης.

*****	

Συνέχεια ενημέρωσης:
Αναφορικά με τον εντοπισμό και τη διάσωση 33 αλλοδαπών, 55 ν.μ. νότια των Καλών Λιμένων τις πρωινές ώρες σήμερα, συνελήφθη ένας 16χρονος αλλοδαπός (υπήκοος Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από την Τομπρούκ της Λιβύης στην Ελλάδα, έναντι χρηματικής αμοιβής. Ο 16χρονος συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση». Σύμφωνα με τους αλλοδαπούς εκκίνησαν τα μεσάνυχτα την 04.09.2026 από την περιοχή Τομπρούκ της Λιβύης, καταβάλλοντας χρηματικά ποσά μεταξύ 1.500 και 2.000 δολαρίων Αμερικής, για την μεταφορά τους στην Ελλάδα. Προανάκριση διενεργείται από το Λιμεναρχείο Ρεθύμνου.

*****

Τις πρωινές ώρες σήμερα, ενημερώθηκαν οι Λιμενικές Αρχές του Σαρωνικού και της Βουλιαγμένης από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ.-ΕΛ.ΑΚΤ., για παροχή συνδρομής σε ιδιωτικό ταχύπλοο (Τ/Χ) σκάφος το οποίο βρισκόταν σε δυσχερή θέση, στη θαλάσσια περιοχή «ΑΣΤΕΡΑ» Βουλιαγμένης. Αμέσως, στην περιοχή μετέβησαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και έτερο ταχύπλοο σκάφος, με τη συνδρομή του οποίου και συνοδεία του ΠΛΣ, το Τ/Χ σκάφος κατέπλευσε ασφαλώς στο λιμάνι Βάρκιζας με τον μοναδικό επιβαίνοντά του καλά στην υγεία του. Από το συμβάν δεν παρατηρήθηκε θαλάσσια ρύπανση. 

*****	

Τις μεσημβρινές ώρες σήμερα, ενημερώθηκε η Λιμενική Αρχή του Ηρακλείου ότι έχρηζε άμεσης νοσοκομειακής περίθαλψης ένας 57χρονος αλλοδαπός (υπήκοος Φιλιππίνων) μέλος πληρώματος (ειδικότητας ξυλουργού) ενός κρουαζιερόπλοιου (Κ/Ζ) σημαίας Μάλτας, το οποίο βρισκόταν στο λιμάνι  του Ηρακλείου. Ο 57χρονος διακομίστηκε με ασθενοφόρο όχημα σε ιδιωτική κλινική για παροχή ιατρικής περίθαλψης, ενώ το Κ/Ζ απέπλευσε προς συνέχιση του προγραμματισμένου του δρομολογίου. 

*****	

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής διεκομίσθη, από το λιμάνι της Δάφνης Αγίου Όρους στο λιμάνι της Ουρανούπολης, με Περιπολικό σκάφος Λ.Σ.-ΕΛ.ΑΚΤ., 50χρονου, ο οποίος έχρηζε άμεσης νοσοκομειακής περίθαλψης.

